CELEX: 32004D0629
Language: lt
Date: 1093996800000
Title: 2004/629/EB: 2004 m. rugsėjo 1 d. Komisijos sprendimas, panaikinantis Sprendimą 2002/794/EB dėl tam tikrų apsaugos priemonių, susijusių su paukštiena, paukštienos produktais ir paukštienos ruošiniais, skirtais žmonių maistui ir importuojamais iš Brazilijos (pranešta dokumentu Nr. K(2004) 3297)(Tekstas svarbus EEE)

3.9.2004   
            
            
               LT
            
            
               Europos Sąjungos oficialusis leidinys
            
            
               L 284/6
            
         
      KOMISIJOS SPRENDIMAS
   
   2004 m. rugsėjo 1 d.
   panaikinantis Sprendimą 2002/794/EB dėl tam tikrų apsaugos priemonių, susijusių su paukštiena, paukštienos produktais ir paukštienos ruošiniais, skirtais žmonių maistui ir importuojamais iš Brazilijos
   (pranešta dokumentu Nr. K(2004) 3297)
   (Tekstas svarbus EEE)
   (2004/629/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 53 straipsnio 1 dalį,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 1 dalį,
   kadangi:
   
               (1)
            
            
               Pagal Komisijos sprendimo 2002/794/EB (3) nuostatas visos iš Brazilijos importuojamos paukštienos, paukštienos produktų ir paukštienos ruošinių (toliau – paukštiena) siuntos turi būti chemiškai patikrintos, siekiant įsitikinti, kad jose nėra nitrofuranų ir jų metabolitų.
            
         
               (2)
            
            
               Sprendimu 2002/794/EB su pakeitimais, padarytais Komisijos sprendimu 2004/198/EB, iš Brazilijos importuojamų tikrintinų siuntų skaičius buvo sumažintas nuo 100% iki 20%. Šis pakeitimas padarytas remiantis Brazilijos pasiūlytomis garantijomis, valstybių narių atliktų cheminių tyrimų rezultatais ir Maisto ir veterinarijos tarnybos misijos Brazilijoje rezultatais.
            
         
               (3)
            
            
               Nuo to laiko, kai buvo sumažintas tikrintinų siuntų skaičius, Komisija per greito įspėjimo apie pavojų sistemą negavo jokių tolesnių pranešimų apie nitrofuranus ir jų metabolitus paukštienoje iš Brazilijos. Todėl Sprendimą 2002/794/EB reikėtų panaikinti.
            
         
               (4)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2002/794/EB panaikinamas.
   2 straipsnis
   Valstybės narės iš dalies pakeičia importui taikomas savo priemones suderindamos jas su šiuo sprendimu. Apie tai jos nedelsdamos praneša Komisijai.
   3 straipsnis
   Šis sprendimas taikomas nuo 2004 m. rugsėjo 10 d.
   4 straipsnis
   Šis sprendimas skirtas valstybėms narėms.
   
      Priimta Briuselyje, 2004 m. rugsėjo 1 d.
      
         
            Komisijos vardu
         
         David BYRNE
         
         
            Komisijos narys
         
      
   
   
      (1)  OL L 31, 2002 2 1, p. 1. Reglamentas su pakeitimais, padarytais Reglamentu (EB) Nr. 1642/2003 (OL L 245, 2003 9 29, p. 4).
   
      (2)  OL L 24, 1998 1 30, p. 9. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 882/2004 (OL L 165, 2004 4 30, p. 1).
   
      (3)  OL L 276, 2002 10 12, p. 66. Sprendimas su pakeitimais, padarytais Sprendimu 2004/198/EB (OL L 64, 2004 3 2, p. 39).